laion/Wikipedia-Exotic huggingface dataset:
Hiina Riiklik Kosmoseamet

Hiina Riiklik Kosmoseamet (inglise keeles China National Space Administration (CNSA)) on Hiina riiklik kosmoseamet. Amet tegeleb Hiina kosmoseprogrammi arendamisega ning vastutab kosmosega seotud sammude ning tegevuste planeerimise eest. Varem kosmosetööstusministeeriumi haldusalasse jäänud teemad jagunevad tänapäeval kosmoseteaduse- ja tehnoloogia korporatsiooni ja riikliku kosmoseameti vahel. CNSA on Hiina teaduse, tehnoloogia ja kaitsetööstuse riikliku administratsiooni (SASTIND) alluvuses, SASTIND omakorda on allutatud Hiina tööstus- ja IT-ministeeriumile (MIIT). Ameti peakorter asub Pekingi Haidiani rajoonis. CNSA asutati 1993. aastal, kui Hiina kosmosetööstusministeerium jaotati CNSA-ks ja Hiina kosmoseteaduse- ja tehnoloogia korporatsiooniks (CASC). Kosmoseamet tegeleb peamiselt juriidilise ja teoreetilise poolega, CASC tegeleb praktilise poolega. Alguses ei töötanud selline jaotus eriti hästi, kuna reaalsuses olid CASC ja CNSA endiselt üks ja seesama suur, sama juht- ja töötajaskonnaga amet. 1998. aasta reformide käigus jaotati CASC mitmeks väiksemaks riigiettevõtteks. Sellise muudatusega prooviti jäljendada läänepärast kaitsehangete süsteemi, milles riigiametid seavad paika strateegia ning väiksemad ettevõtted, mis on küll riigi omandis, kuid mitte valitsuse haldusalas, korraldavad hanked. Mandaadi CNSA loomiseks andis kaheksas Hiina rahvakongress. Üheksas rahvakongress tegi CNSA-st Hiina teadus-, tehnoloogia- ja kaitsetööstuskomisjoni (COSTIND) siseameti. CNSA põhiülesanded on organisatsioonide nimel kosmosealaste lepingute sõlmimine, rahvusvahelise teadus- ja tehnoloogiakoostöö elluviimine, riikliku kosmosepoliitika elluviimine ning riikliku kosmoseteaduse, -tehnoloogia ja -tööstuse haldamine. Siiani on Hiina sõlminud kosmosealase koostöö lepingu Ameerika Ühendriikide, Brasiilia, India, Itaalia, Pakistani, Prantsusmaa, Saksamaa, Tšiili, Ukraina, Venemaa, Ühendkuningriigi ning veel mõne riigiga. CNSA juhi määrab Hiina Rahvavabariigi Riiginõukogu.  Pikemalt artiklis Hiina astronautide loend 2013. aasta seisuga on kosmoses käinud 13 Hiina astronauti (tähestikulises järjekorras): Jing Haipeng (景海鹏) Liu Boming (刘伯明) Liu Wang (刘旺) Liu Yang (刘洋) Yang Liwei (杨利伟) Zhai Zhigang (翟志刚) Zhang Xiaoguang (张晓光) Chen Dong (陈冬) Praegu on CNSA juht Zhang Kejian, asejuht on Wu Yanhua, Tian Yulong on ameti peasekretär. 1993–1998 Liu Jiyuan 1998–2004 Luan Enjie 2004–2010 Sun Laiyan 2010–2013 Chen Qiufa 2013 Ma Xingrui 2013–2017 Xu Dazhe 2017 Tang Dengjie 2018– Zhang Kejian CNSA alluvuses on neli osakonda: Planeerimise osakond Süsteemide osakond Teadustöö, tehnoloogia ja kvaliteedikontrolli osakond Rahvusvahelise suhtluse osakond Hiina kosmoseprogramm Hiina kuu uurimise programm Riiklike kosmoseametite loend Prantsusmaa kosmoseprogramm "Space Threat 2018: China Assessment". 12. aprill 2018. "Arhiveeritud koopia". Originaali arhiivikoopia seisuga 28. veebruar 2008. Vaadatud 9. märts 2008. Resume of Administrator 陈求发任辽宁省代省长 [Chen Qiufa appointed acting governor of Liaoning]. People's Daily (hiina). 8. mai 2015. Dr. MA Xingrui was appointed as administrator of China National Space Administration Ametlik veebisait
The Dubai Mall

The Dubai Mall on kaubanduskeskus Dubais Araabia Ühendemiraatides. See on suuruselt teine kaubanduskeskus maailmas. Dubai Mall kuulub 20 miljardi dollari kompleksi ning sisaldab 1200 poodi. 2011. aastal oli see kõige külastatum hoone, mis meelitas aastas kohale rohkem kui 54 miljonit külastajat. Kaubanduskeskuse sissepääs asub Doha tänaval, mis 2009. aasta aprillis ehitati ümber kahekorruseliseks teeks. Dubai Mall müüs esimese viie päeva jooksul 61 000 piletit akvaariumisse pärast selle avamist.2009. aastal külastas kaubanduskeskust 37 miljonit inimest ja iga nädal rohkem kui 750 000 külastajat. Ka 2012. aastal oli Dubai Mall maailma populaarseim ostukeskus ja vaba aja veetmise sihtkoht. See tõi rohkem kui 65 miljonit külastajat, mis on 20% rohkem võrreldes 2011. aastaga, kus oli külastajate arv 54 miljonit. Kaubanduskeskuse pindala on 1 124 000 m², mis on kokku umbes 50 jalgpalliväljaku jagu. Samuti on seal 250 numbritoaga luksushotell, 22 kinoekraani ja 120 kohvikut ja restorani. Seal on kolme parkla peale kokku üle 14 000 parkimiskoha. The Dubai Mallis asuvas akvaariumis on näha rohkem kui 300 merelooma liiki. 2009. aastal avati teemapark, kus saab nautida üle 150 mängu. Pargis on 15 sõitu ja hulgaliselt lõbustusmänge, kaasa arvatud liikumisstimulaatoreid, karnevalimängud ja oskusmängud. Teemapark suleti 1. juunil 2017 pärast SEGA litsentsi lõppemist. See avati uuesti veebruaris 2018, kui teemapark nimetati virtuaalreaalsuse järgi VR Park Dubaiks. 2012. aasta detsembris avati 820 meetri pikkune tee, mis on ühendatud Burj Khalifa / Dubai Malli metroojaama ja kaubanduskeskusega. Dubai Mallis asub maailma suurim kommipood Candylicious, mille suurus on 930 m2.  Dubai Mallis käis 2010. aasta märtsis 5 miljonit inimest, kui toimus Dubai ostufestival, püstitades kõigi aegade rekordi.  2012. aastal nimetati Dubai Mall maailma kõige populaarsemaks kaubanduslikuks ja vaba aja veetmise sihtkohaks. 2017. aastal avati maailma suurim OLED-ekraan. "EMAAR". "The Dubai Mall". "Aquarium at The Dubai Mall scoops world record". 2. november 2008. Originaali arhiivikoopia seisuga 17. juuni 2011. "The Dubai Mall crosses landmark 30 million visitors". 11. oktoober 2009. Originaali arhiivikoopia seisuga 24. veebruar 2012. "Dubai Mall sees 65 million visitors in 2012". Originaali arhiivikoopia seisuga 21.02.2018. Vaadatud 02.12.2018. "Dubai Mall set for August 28 opening". 9. aprill 2008. Originaali arhiivikoopia seisuga 15. oktoober 2008. Vaadatud 02.12.2018. "Dubai Aquarium & Discovery Centre Sets Guinness Record for 'World's Largest Acrylic Panel' at The Dubai Mall". 11. aprill 2008. Originaali arhiivikoopia seisuga 9. november 2008. Vaadatud 02.12.2018. "SEGA Republic". Vaadatud 02.12.2018. "Downtown Dubai's new air-conditioned link to Dubai Metro is now open". Vaadatud 02.12.2018. "World's biggest sweet shop opens in Dubai". Originaali arhiivikoopia seisuga 10. oktoober 2009. "Dubai Mall smashes record with 5 million visitors". 10. märts 2010. Vaadatud 02.12.2018.
Aasta lind (Saksamaa)

Saksamaa aasta lind (Vogel des Jahres) valimisega tegeleb 1899. aastal loodud Naturschutzbund Deutschland (NABU). Valimised toimuvad igal aastal alates 1971. aastast. 1971 – rabapistrik 1972 – kivikakk 1973 – jäälind 1974 – räästapääsuke 1975 – rüüt 1976 – vaenukägu 1977 – loorkakk 1978 – sookurg 1979 – suitsupääsuke 1980 – teder 1981 – musträhn 1982 – suurkoovitaja 1983 – kaldapääsuke 1984 – valge-toonekurg 1985 – punaselg-õgija 1986 – künnivares 1987 – kadakatäks 1988 – väänkael 1989 – tiigi-roolind 1990 – peoleo 1991 – nurmkana 1992 – punarind 1993 – väiketüll 1994 – valge-toonekurg (2. korda) 1995 – lõunaööbik 1996 – kiivitaja 1997 – suur-kirjurähn 1998 – põldlõoke 1999 – talvike 2000 – puna-harksaba 2001 – tuttpütt 2002 – koduvarblane 2003 – piiritaja 2004 – käblik 2005 – kassikakk 2006 – puukoristaja 2007 – tuuletallaja 2008 – kägu 2009 – jäälind (2. korda) 2010 – Kormoran 2011 – lepalind 2012 – hakk 2013 – tikutaja 2014 – roherähn 2015 – kanakull 2016 – ohakalind 2017 – kodukakk 2018 – kuldnokk 2019 – põldlõoke (2. korda) 2020 – turteltuvi 2021 – punarind 2022 – vaenukägu 2023 – kadakatäks Aktionen & Projekte/Vogel des Jahres NABU kodulehel
Aasta lind

Aasta lind on linnuliigile antav ajutine nimetus. Eestis valitakse aasta lindu 1995. aastast. Seda korraldab Eesti Ornitoloogiaühing oma projekti "Aasta lind" raames. Üks eesmärke on tutvustada rahvale ühe hästi tuntud linnu kaudu nii linde üldse kui ka nende kaitse põhiprobleeme. Alates 2001. aastast annab Eesti Post igal aastal välja aasta linnu margi, esimese päeva ümbriku ja 2004. aastast ka maksimumkaardi. Esimesena valiti Eesti aasta linnuks rukkirääk. Sarnaselt Eestiga oli rukkirääk hiljem ka esimene Venemaa aasta lind (1996) ja esimene Läti aasta lind (1996). 1995 – rukkirääk 1996 – suurkoovitaja 1997 – sookurg 1998 – must-toonekurg 1999 – kirjurähn 2000 – suitsupääsuke 2001 – kiivitaja 2002 – varblane 2003 – harakas 2004 – valge-toonekurg 2005 – kanakull 2006 – hänilane 2007 – luik 2008 – teder 2009 – kodukakk 2010 – punaselg-õgija ja hallõgija 2011 – suitsupääsuke 2012 – tüll (liivatüll ja väiketüll) 2013 – nurmkana ehk põldpüü 2014 – jäälind 2015 – viu 2016 – rasvatihane 2017 – turteltuvi 2018 – metsis 2019 – öösorr 2020 – tuttpütt 2021 – kuldnokk 2022 – metskurvits 2023 – aul 2024 – kägu "Projekt "Aasta lind Eesti ornitoloogiaühingi kodulehel". Originaali arhiivikoopia seisuga 15. september 2017. Vaadatud 4. jaanuaril 2019. Aasta lind 2011 on suitsupääsuke[alaline kõdulink] "Aasta lind 2012 on tüll". Originaali arhiivikoopia seisuga 5. jaanuar 2019. Vaadatud 4. jaanuaril 2019. 2013. aasta lind on nurmkana Aasta lind 2016 on rasvatihane "Aasta lind 2017 on turteltuvi". Originaali arhiivikoopia seisuga 5. jaanuar 2019. Vaadatud 4. jaanuaril 2019. 2018. aasta lind on metsis, Postimees 12.12.2016 Marju Himma (02.01.2019). "Tee lähemalt tutvust: 2019. aasta lind öösorr". err.ee. Vaadatud 23.05.2019. 2020. aasta lind on tuttpütt Aasta linnud Suurel linnuõhtul annab kuldnokk aasta linnu tiitli üle metskurvitsale Aasta lind 2023 aul "Tuleva aasta lind on kägu", ERR, 13.10.2023 (vaadatud 02.11.2023) Projekt "Aasta lind Eesti ornitoloogiaühingu kodulehel
Estlink 2

Estlink 2 on umbes 170 km pikkune elektrikaabel Eesti ja Soome vahel. Kaabli omanikud on Elering AS (50%), Fingrid Oyj (50%). EstLink 2 eelleping sõlmiti Eleringi ja Fingridi vahel 15. veebruaril 2010 Tallinnas. Ehitusleping sõlmiti 1. novembril 2010. 23. detsembril 2010 sõlmiti mere- ja maa-aluste kaablite tootmise ja paigaldamise leping Nexansiga, konverterjaamade ehitamise leping Siemensiga, Nikuvikeni kaabliterminali rajamise ja Anttila alajaama laiendamise leping Soomes sõlmiti Empower Oy-ga ning lepingu Anttila ja Nikuvikeni vahelise ülekandeliini ehitamiseks sai Bouygues'i osa ETDE. Kaabli paigaldamine algas 15. oktoobril 2012 ja selle paigaldas kaablilaev Nexans Skagerrak. Kaabli testimine algas 22. oktoobril 2013. Proovitegevus algas 6. detsembril 2013 ja kestis kuni 6. veebruarini 2014, misjärel alustas kommertstegevust. Kaabel avati pidulikult 6. märtsil 2014. Estlink 2 kogupikkus on 171 km, see koosneb 145 km pikkusest avamerekaablist, 12 km pikkusest maismaakaablist Eestis ja 14 km õhuliinist Soomes. 12 km pikkune maakaabel saab alguse Püssi alajaamast ja kulgeb Soome lahe rannikul Aseris. Sealt kulgeb 145 km pikkune avamerekaabel Soome Nikuvikeni kaabliterminali jaama. Nikuvikeni kaabliterminali jaam ühendatakse Attila konverterjaamaga 14 km pikkuse õhuliiniga. Estlink 2 on klassikaline kahesuunaline monopolaarne kõrgepinge alalisvooluühendus liinikommuteeritavate konvertertüristoridega. Selle maksimaalne ülekandekiirus on 650 MW ja see töötab 450 kV pingega. Selle hinnanguline maksumus on umbes 320 miljonit eurot, millest konverterjaamad maksavad 100 miljonit eurot ja kaabel 180 miljonit eurot. Euroopa Komisjon otsustas eraldada projektile 100 miljonit eurot. 2024. aasta jaanuaris lülitati kaabel rikke tõttu välja ning ühendus taastati alles sama aasta septembris. Rikkekoht tuvastati veebruari lõpuks ning umbes 30 miljoni euro maksnud remonditööde käigus asendati Eesti rannikul ligikaudu 300 meetri pikkune kaablilõik reservkaabliga. Rike avaldas olulist mõju kohalikule elektrihinnale, mis tõusis selle tulemusel rikkeperioodil hinnanguliselt kümnendiku võrra. Alalisvooluühendus Estlink https://web.archive.org/web/20181231011310/http://estlink2.elering.ee/ulevaatlikud-faktid/ (vaadatud 04.01.2019) "Galerii | Estlink 2 hakkab kolmapäeval taas tööle" ERR, 3. september 2024 http://estlink2.elering.ee "Estlink 2 merekaabli rikke põhjustas sisemine lühis" ERR, 4. märts 2024 "Elering valmistab ette rikkelise Estlink 2 kaabli asendamist reservkaabliga" ERR, 3. juuli 2024
Meriküla (Harku)

Meriküla on küla Harju maakonnas Harku vallas. Küla eraldati 2018. aastal Ilmandu, Muraste ja Suurupi külast. Tilgu koopad Maa-amet, vaadatud 21.11.2020. Statistikaameti statistika andmebaas, vaadatud 3.09.2023. Eesti haldus- ja asustusjaotuse klassifikaator, vaadatud 18.12.2018.
Alex Iwobi

Alexander Chuka Iwobi (sündinud 3. mail 1996 Lagoses) on Nigeeria jalgpallur, kes mängib ründajana Inglise kõrgliiga klubis Fulham ja Nigeeria jalgpallikoondises. Ta sündis Nigeerias ja kolis Inglismaale nelja-aastaselt. Ta liitus juba algkoolis õppides Arsenaliga. Ta sõlmis klubiga pikaajalise lepingu 2015. aasta oktoobris. Debüüdi klubi põhimeeskonnas tegi ta 27. oktoobril 2015 liigakarika mängus Sheffield Wednesday vastu. Premier League'is tegi ta debüüdi neli päeva hiljem mängus Swansea City vastu. Esimese värava lõi ta Inglismaa kõrgliigas 19. märtsil 2016 mängus Evertoni vastu. 2017. aastal võitis ta klubiga Inglismaa karika ning aastatel 2015 ja 2017 on tuldud FA Community Shieldi võitjaks. 2018. aasta augustis sõlmis Iwobi Arsenaliga uue pikaajalise lepingu, kuid siirdus aasta hiljem Evertoni. Suvel 2023 liitus ta ligi 26 miljoni euro eest Fulhamiga. Kuigi Iwobi kuulus Inglismaa noortekoondistesse, otsustas ta hakata täiskasvanuna esindama koondises Nigeeriat. Debüüdi Nigeeria koondises tegi ta 8. oktoobril 2015 mängus Kongo DV vastu. Esimese värava lõi ta koondises 9. oktoobril 2016 MM-i valikmängus Sambia vastu. Arsenal FA Cup: 2016–17 FA Community Shield: 2015, 2017 "Alex Iwobi: Arsenal midfielder signs new 'long-term' deal". bbc.com. 3.8.2018. Vaadatud 4.1.2019  Alex Iwobi – pildid, videod ja helifailid Wikimedia Commonsis
Rhodes (LAV)

Rhodes on asula Lõuna-Aafrika Vabariigis Ida-Kapimaa provintsis Joe Gqabi ringkonnas Senqu vallas. Rhodes on asutatud 1894. aastal, omavalitsusliku staatuse sai 1897. aastal. Lõuna-Aafrika Vabariigi 2011. aasta rahvaloenduse andmetel oli Rhodes'i elanikest mustanahalisi aafriklasi 92,7%, valgeid 6,0%, värvilisi 0,9% ja India või Aasia päritolu inimesi 0,1%. Koosa keelt pidas emakeeleks 82,1% inimesi, sotho keelt 10,2%, afrikaani keelt 3,5%, inglise keelt 2,7% ja teisi keeli 1,4%., Rhodes South Africa Info https://census2011.adrianfrith.com/place/287135 https://census2011.adrianfrith.com/place/287136
Rhodes (täpsustus)

Rhodes on mitme koha nimi: Rhodes on Sydney eeslinn Austraalias. Rhodes on linn Lõuna-Aafrika Vabariigis Ida-Kapimaa provintsis. Rhodes on linn Ameerika Ühendriikides Iowa osariigis. Fender Rhodes
Idiootsuse Revolutsioon

Idiootsuse Revolutsioon oli Tallinnas tegutsenud Eesti punkansambel. Ansambel asutati 1995. Neeme Lopp - laul, kitarr Margus Tamm - basskitarr Arie Passov - kitarr Randel Won Nava - trummid. http://punk.bumpclub.ee/punktex/Idiootsuse_Revolutsioon/index.html (vaadatud 04.01.2019) Ansamblist punk.bumpclub.ee kodulehel
Hertsog Magnus (ansambel)

Hertsog Magnus oli Rakveres tegutsenud Eesti punkansambel. Ansambel asutati 1995. Jüri Lainevoog - laul Meelis Voevodin - kitarr Tõnu Kolesnik - kitarr Rainer Lapsanit - bass Urmas Voevodin - trummid. http://punk.bumpclub.ee/punktex/Hertsog_Magnus/index.html (vaadatud 04.01.2019) Ansamblist punk.bumpclub.ee kodulehel
Punk T

Punk T oli Eesti punkansambel. Ansambel asutati 1979. aastal Tallinnas Sikupillis. Artur Poola - vokaal, kitarr Allan Mägi (Muki) - kitarr Urmas Tangsoo - bass DC (Rainer Männa) - bass Rivo - bass Rainis Kingu - trummid http://punk.bumpclub.ee/punktex/Punk_T/index.html (vaadatud 04.01.2019) Ansamblist punk.bumpclub.ee kodulehel
P.V.A.

P.V.A. oli Tallinnas tegutsenud Eesti punkansambel. Ansambel asutati 1991. Siil – kitarr, vokaal Pikk – kitarr Oi – trummar Tõkman – kitarr, vokaal Venno (endine) – trummar Vakstu (endine) – vokaal http://punk.bumpclub.ee/punktex/P.V.A/index.html (vaadatud 04.01.2019) Ansamblist punk.bumpclub.ee kodulehel
Laali keel

Laali keel on Tšaadis Kesk-Chari piirkonna kolmes külas räägitav umbes 750 kõnelejaga keel. Laali keel on siiani klassifitseerimata ja seda loetakse isolaatkeeleks. Keelt on tugevalt mõjutanud naabruses kõneldavad Nigeri-Kordofani hõimkonna Adamaoua keelte rühma kuuluvad keeled, vähemal määral ka Tšaadi keeled. Seetõttu on laali keelt mõnikord klassifitseeritud ka Adamaoua või Tšaadi keelena. Osa selle sõnavarast ja morfoloogiast on pärit Afroaasia keelkonda kuuluvatest Tšaadi keeltest, osa Adamaoua keeltest ja suur osa seni tundmatust allikast, milleks võib olla tänapäevaks hääbunud Kesk-Aafrikas levinud tundmatu keelkonna keel. Roger Blench. Archaeology, Language, and the African Past. Altamira Press. Pascal Boyeldieu. 1977. "Eléments pour une phonologie du laal de Gori (Moyen-Chari), Etudes phonologiques tchadiennes, Paris, SELAF (Bibliothèque, 63–64), p. 186–198. Pascal Boyeldieu. 1982. Deux études laal (Moyen-Chari, Tchad), in Verbindung mit SELAF, Paris. Berlin: Reimer. Marburger Studien zur Afrika- und Asienkunde: Ser. A, Afrika; Bd. 29. ISBN 3-496-00557-2. Pascal Boyeldieu. 1982. "Quelques questions portant sur la classification du laal (Tchad)". in JUNGRAITHMAYR, H., The Chad languages in the Hamitosemitic-Nigritic Border Area (Papers of the Marburg Symposium, 1979). Berlin : Reimer, p. 80–93. Coll. Marburger Studien zur Afrika- und Asienkunde, Serie A : Afrika. Pascal Boyeldieu. 1987. "Détermination directe/indirecte en laal". in BOYELDIEU, P., La maison du chef et la tête du cabri : des degrés de la détermination nominale dans les langues d'Afrique centrale. Paris : Geuthner, p. 77–87. ISBN 2-7053-0339-1 David Faris, 19 September 1994. "In-House Summary: Laal/Gori language". SIL/Chad Survey Team. (Avaldamata.) Florian Lionnet & Konstantin Pozdniakov, "Laal: an isolate language?",[1] in Language Isolates in Africa workshop, Lyons, December 4, 2010
ILLUMENIUM

ILLUMENIUM on Eesti ansambel. Ansambli asutasid 2014. aastal DefRage liikmed. album "Towards Endless 8" album "Gehenna" album "Jackal" Koduleht
Sümbolid Eesti omavalitsuste vappidel

Kuuenurkne täht - Avinurme valla vapp Viieharulised tähed (4) - Valgamaa vapp Varstu valla vapp Albu valla vapp Ketassõlg - Vaivara valla vapp
Ilves, Pulk ja Rahman

Ilves, Pulk ja Rahman on Eesti ansambel. Ansambli moodustavad Aapo Ilves, Jaan Pulk ja Jan Rahman. 2006 andis ansambel välja võrukeelse albumi "Murõt ei olõ".
Incognito

Incognito (itaaliakeelne sõna, mugandatult inkognito) võib tähendada järgmist: Incognito (Suurbritannia ansambel) Incognito (Eesti ansambel)
Incognito (Eesti ansambel)

Incognito oli 1970. aastatel tegutsenud Eesti ansambel. Priit Poom Marius Sagadi Riho Kuub Sulev Kuusik Ari Dubin Andrus Kerstenbeck Olavi Pihlamägi http://www.sirp.ee/s1-artiklid/c5-muusika/institutsionaliseeritud-eesti-rokk-1970ndatel/ (vaadatud 04.01.2019)
JZ Belle

JZ Belle on Eesti ansambel. Ansambli asutasid 2005. aastal Tatjana Mihhailova ja Timo Vendt. Vokaal – Tatjana Mihhailova Tants – Viktoria ja Natali
Lahing Moskva pärast

"Lahing Moskva pärast" (vene keeles "Битва за Москву"; tšehhi keeles "Boj o Moskvu"; vietnami keeles "Cuộc chiến ở Moskva") on 1985. aastal esilinastunud kaheosaline NSV Liidu kinoepopöa. Filmi tegid Nõukogude Liidu ja Tšehhoslovakkia filmiloojad (Saksa DV ja Vietnami kineastide osalusel) stsenaristi ja režissööri Juri Ozerovi juhtimisel. Filmid on pühendatud Saksa-Nõukogude sõja (Venemaal tuntud kui Suur Isamaasõda) algperioodile. Epopöas kujutatakse tegelikke inimesi, nagu Georgi Žukov, Dmitri Pavlov, Konstantin Rokossovski, Richard Sorge, Stalin ja Hitler, ning nende tegevust, sageli kronoloogilise täpsusega.
Aston Bay

Aston Bay (afrikaani keeles Astonbaai) on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Kouga vallas. Aston Bay asub India ookeani rannikul. Lõuna-Aafrika Vabariigi 2011. aasta rahvaloenduse andmetel oli Aston Bay elanikest valgeid 94,07%, mustanahalisi aafriklasi 2,90%, värvilisi 2,78%ja teisi 0,13%. Afrikaani keelt pidas emakeeleks 69,19% inimesi, inglise keelt 27,53% ja koosa keelt 1,01%. https://census2011.adrianfrith.com/place/268009010
Salava (organisatsioon)

Salava on Saare maakonnas tegutsev mereorganisatsioon. Salava on Saaremaa Merekultuuri Seltsi tütarorganisatsioon. Salava asutati 1996. Salava (organisatsioon) Merevikis (vaadatud 11.01.2016) https://www.saartehaal.ee/2014/07/31/salava-sai-taisealiseks/
History 2

History 2 (lühend H2) on dokumentaaltelekanal. Maailma ühe populaarseima telekanali History tegijad lõid uue telekanali H2, mis pakub ägedat ajalugu ja “kas-teadsid-et” fakte. History 2 kaevub sündmuste telgitagustesse, uurib teadust, sõjaajalugu ning antiikaega, aga ka kaasaja ajalugu, paljastades vähetuntud fakte maailmast meie ümber. H2-s on rohkem avastamist, rohkem teadmist, rohkem arusaamist, rohkem ajalugu. Heli: inglise Subtiitrid: soome
Bolotwa

Bolotwa on asula Lõuna-Aafrika Vabariigis Ida-Kapimaa provintsis Chris Hani ringkonnas Intsika Yethu vallas. Lõuna-Aafrika Vabariigi 2011. aasta rahvaloenduse andmetel oli Bolotwa elanike seas mustanahalisi aafriklasi 100,0%. Koosa keelt pidas emakeeleks 98,52% ja sotho keelt 0,66%. https://census2011.adrianfrith.com/place/282090
Alexandru Tănase

Alexandru Tănase (sündinud 24. veebruaril 1971 Chișinăus) on Moldova jurist ja poliitik (Moldova Liberaaldemokraatlik Partei). Ta oli 25. septembrist 2009 kuni 11. maini 2011 Moldova justiitsminister. Teist korda oli ta Moldova justiitsminister alates 10. jaanuarist 2018 kuni 12. märtsini 2018. Ta oli Moldova Konstitutsioonikohtu president 4. oktoobrist 2011 kuni 12. maini 2017. Alexandru Tănase avere.md
Dalnegorsk

Dalnegorsk on linn Venemaal Primorje krais, Dalnegorski linnaringkonna keskus. Asula on rajatud 1897. aastal ja kandis esialgu nime Tetjuhhe, töölisasulaks sai 1930. aastal. Dalnegorski nime sai asula 1972. aastal, linnaõigused 1989. aastal. 1965. aastal avati linnas Primorje Mäekeemiakombinaat, mis sai hiljem nimeks Tootmiskoondis "Bor". Дальнегорск strana.ru Город Дальнегорск gorodarus.ru
Tuneesia riigipeade loend

Tuneesia riigipeade loendis on kõik Tuneesia riigipead alates laialdase autonoomia saavutamisest Türgi impeeriumi koosseisus 1705. aastal. Kui Tuneesiast sai 1881. aastal Prantsusmaa protektoraat, säilis riigi laialdane autonoomia. 1956. aastal valmistas Prantsusmaa ette riigi täielikku iseseisvumist Tuneesia Kuningriigi nime all. Valmistatud olid isegi Tuneesia Kuningriigi nimega vermitud mündid, kuid järgmisel aastal toimus Habib Bourguiba juhtimisel sõjaväeline riigipööre, mis kukutas monarhia ja Tuneesia sai iseseisvaks. Riigi nimeks sai Tuneesia Vabariik.
Sarajevo moslemite resolutsioon

Sarajevo moslemite resolutsioon (serbohorvaadi: Sarajevska rezolucija / Сарајевска резолуција) ehk Sarajevo moslemite 1941. aasta resolutsioon oli Saksa okupatsiooni ajal Bosnia ja Hertsegoviina 108 tuntud moslemist kodaniku pöördumine nn Iseseisva Horvaadi Riigi korraldatud serblaste massilise mõrvamise ja tagakiusamise vastu (massimõrvadele olid järgnenud serbia tšetnikute vastuaktsioonid, mis olid suunatud ka riigi moslemite vastu). Allakirjutanud distantseerusid moslemitest, kes osalesid sellistes kuritegudes, protestisid katsete vastu süüdistada kogu moslemikogukonda neis osalemises, nõudsid Iseseisva Horvaadi Riigi võimukandjatelt selliste kuritegude lõpetamist ja kõigile kodanikele julgeoleku tagamist, sõltumata nende etnilisest taustast, kurjategijate karistamist ja ohvrite abistamist. Resolutsiooni tekst põhines 14. augustil 1941 toimunud El-Hidaje kogu (Bosnia ja Hertsegoviina ulama) resolutsioonil. Resolutsiooni teksti autorid olid Mehmed Handžić ja Kasim Dobrača.
Suur Sõbralik Hiiglane

"Suur Sõbralik Hiiglane" (inglise keeles "The BFG") on Roald Dahli 1982. aastal ilmunud lasteraamat (jutustus). Selle peategelased on väike tüdruk Sophie ja SSH ehk Suur Sõbralik Hiiglane. Roald Dahl pühendas teose oma tütrele Oliviale, kes oli 1962. aastal entsefaliiti surnud. Teose põhjal on loodud kaks filmi, mis linastusid 1989. ja 2016. aastal. Selle põhjal on loodud ka teatrilavastus. Eesti keeles on teos ilmunud Kristina Uluotsa tõlkes 2001. ja 2016. aastal.
Zakamensk

Zakamensk on linn Venemaal Burjaatias, Zakamenski rajooni keskus. Asula rajati 1933. aastal ja kandis esialgu nime Gorodok. Linnaõigused sai Gorodok 1944. aastal. 1959. aastal sai linna nimeks Zakamensk. Закаменск Библиотека сибирского краеведения